CELEX: 62020CN0281
Language: et
Date: 2020-06-26 00:00:00
Title: Kohtuasi C-281/20: Eelotsusetaotlus, mille on esitanud Tribunal Supremo (Hispaania) 26. juunil 2020. aastal – Ferimet S.L. versus Administración General del Estado

28.9.2020   
            
            
               ET
            
            
               Euroopa Liidu Teataja
            
            
               C 320/9
            
         
      Eelotsusetaotlus, mille on esitanud Tribunal Supremo (Hispaania) 26. juunil 2020. aastal – Ferimet S.L. versus Administración General del Estado
      (Kohtuasi C-281/20)
      (2020/C 320/12)
      Kohtumenetluse keel: hispaania
      
         Eelotsusetaotluse esitanud kohus
      
      Tribunal Supremo
      
         Põhikohtuasja pooled
      
      
         Kassaator: Ferimet, S. L.
      
         Vastustaja kassatsioonimenetluses: Administración General del Estado
      
         Eelotsuse küsimused
      
      
                  1.
               
               
                  Kas nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi, artiklit 168 ja sellega seotud artikleid ning sellest direktiivist tulenevat neutraalse maksustamise põhimõtet ning Euroopa Kohtu praktikat selle direktiivi tõlgendamise kohta tuleb tõlgendada nii, et nendega ei ole lubatud sisendkäibemaksu maha arvata ettevõtjatel, kes maksukohustuslase pöördmaksustamise ehk ELi õiguse terminoloogia kohaselt pöördmaksustamise korras väljastavad tõendava dokumendi (arve) kauba soetamise tehingu kohta, mille nad teevad, märkides sellele dokumendile fiktiivse tarnija, kuigi on vaieldamatu, et kauba soetas tõepoolest kõnealune ettevõtja, kes kasutas soetatud materjale oma kaubanduskäibes või -tegevuses?
               
            
                  2.
               
               
                  Juhul kui kirjeldatud praktikat, millest asjaomast isikut tuleb teadlikuks pidada, võib pidada kuritarvituseks või pettuseks, et mitte lubada sisendkäibemaksu mahaarvamist, siis kas selle mahaarvamisõiguse andmisest keeldumiseks on vaja tõendada, et esineb käibemaksuregulatsiooni eesmärkidega vastuolus olev maksusoodustus?
               
            
                  3.
               
               
                  Lõpuks, kui selline tõendamine on vajalik, siis kas maksusoodustus, mis võimaldaks mahaarvamist keelata ja mis tuleb vajaduse korral konkreetsel juhul kindlaks teha, peab puudutama üksnes maksumaksjat (kaupade soetaja) või võib see esineda teiste tehingus osalejate puhul?
               
            
         (1)  ELT 2006, L 347, lk 1.